stanford-oval/wikipedia huggingface dataset:
בריכת טוטו וינגייט

| --- | --- |

הבריכה האולימפית במכון וינגייט
 כינוי:  בריכת "טוטו וינגייט"
 כתובת:  מכון וינגייט
 מיקום:  ישראל נתניה, ישראל
 קואורדינטות:  32°15′47″N 34°50′06″E﻿ / ﻿32.263027777778°N 34.834888888889°E﻿ / 32.263027777778; 34.834888888889
 תקופת הפעילות:  21 ביולי 2013 – הווה (11 שנים)
 עלות הבנייה:  95 מיליון ש"ח
 אדריכל:  V5 אדריכלים
 מושבים:  1,200 מושבים קבועים ואפשרות תוספת של 1,800 מושבים זמניים
 ממדי משטח:  אורך 50 מטר, רוחב 25 מטרים
  מפת מיקום  מפה מפורטת   (למפת נתניה מוגדלת) בריכת טוטו וינגייט(למפת נתניה רגילה) בריכת טוטו וינגייט(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בריכת טוטו וינגייט(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בריכת טוטו וינגייט  he tabBackground:;tabBorder:#aaa;defaultTab:0;
 
הבריכה האולימפית במכון וינגייט (בריכת "טוטו וינגייט") היא בריכת שחייה אולימפית (50 מטר) שהוגדרה כבריכה הלאומית של ישראל. הבריכה נפתחה ב-21 ביולי 2013 במסגרת תחרויות השחייה של המכביה התשע-עשרה. הבריכה החליפה את הבריכה האולימפית "הישנה" הנמצאת בסמוך לה כבריכה המרכזית של איגוד השחייה בישראל ונותרה כבריכת אימונים וחימום בעת תחרויות בבריכה המרכזית ואף צפויה להיבנות מחדש במתכונת משודרגת לאחר בלאי הבריכה הישנה שאף הביא להסרת הגג ממנה.
תכנון ובנייה

עלות בניית הבריכה תוקצב בשלב התכנון ל-60 מיליון ש"ח, שבהמשך צמח ל-80 מיליון ש"ח. אולם, עלות הבנייה הגיעה לבסוף ל-95 מיליון ש"ח ובנייתה התעכבה מספר פעמים. בנייתה טרם הסתיימה ומספר ליקויים עדיין קיימים בה. הבריכה אינה נגישה לנכים, אין דלתות נפתחות בלחיצת כפתור ולא התוקנה מעלית בשפת הבריכה על מנת ששחיינים נכים יוכלו להיכנס לתוכה. כמו כן טרם הותקן בה מערכת מיזוג אוויר.
הבריכה באורך 50 מטר אך בעלת אפשרות להפוך לבריכת 25 מטר באמצעות גשר נייד המונע למרכז הבריכה. המתקן כולל גם שירותים נוספים: לובי, חדרי אדמיניסטרציה וחנות ספורט. הבריכה עומדת בתקנים האולימפיים של פדרציית השחייה הבינלאומית: בריכה באורך של 50 מטרים, רוחב 25 מטר ועומק כ-3 מטרים.
שימוש

הבריכה מארחת באופן קבוע פעמיים בשנה את אליפות ישראל בשחייה, בקיץ ובחורף. בנוסף, הנבחרות ההישגיות של ישראל בשחייה, בהן מתאמנים רוב השחיינים האולימפיים הישראליים, מתאמנות בה. מלבד שחייה מארחת הבריכה אף אימוני ותחרויות שחייה צורנית וכדורמים. כבריכה הלאומית אירחה אף את תחרויות השחייה במכביות ב-2013, 2017 ו-2022.
בתחילת דצמבר 2015 נערכה בבריכה זו אליפות אירופה בשחייה 2015 (בריכת 25 מטר) והושגו בה שלושה שיא עולם. שניים של קטינקה הוסו מהונגריה ואחד של גרגוריו פלטריניירי מאיטליה, ושני שיאי אירופה של לאסלו צ'ה מהונגריה. בקיץ 2017 אירחה את אליפות אירופה בשחייה לנוער ומיד אחריה את תחרויות השחייה של המכביה העשרים. הבריכה אף נבחרה לארח את אליפות העולם בשחייה לנוער בספטמבר 2023.
הבריכה אף נבחרה לארח תחרויות כדורמים ובהם אליפות העולם בכדורמים נשים עד גיל 18 ב-2021 (שבוטלה בסופו של דבר בשל השפעות הקורונה) ואליפות העולם בכדורמים נשים עד גיל 20 שהתקיימה ב-2022. גם אליפות אירופה בכדורמים (לגברים ולנשים) הייתה אמורה להתקיים בבריכות וינגייט בינואר 2024 לאחר שתחילה יועדה להתקיים באקספו ת"א בבריכה מודולארית זמנית. אלא שבשל מלחמת "חרבות ברזל" הוחלט שיש לבטל את האירוח בישראל וזאת פוצלה לאליפות אירופה לגברים בקרואטיה ואליפות אירופה לנשים בהולנד כדי לאפשר את לו"ז האירועים בענף כמו העפלת הנבחרות המובילות באליפות אירופה לאולימפיאדת פריז 2024 ולאליפות העולם בפברואר 2024. בשלב זה לא התקבלה החלטה על מועמדות ישראלית לאירוח עתידי של אליפות אירופה בענף.
הערות שוליים

↑   אריה ליבנת, ככה לא בונים בריכה - 91 מיליון שקל בלי מזגנים ובלי שחיינים, באתר הארץ, 8 ביולי 2013
↑  אורן אהרוני, רק בישראל: הבריכה האולימפית לא נגישה לנכים, באתר ynet, 10 ביולי 2013
↑  גיא פישקין, כך נתקעה הקמת הבריכה האולימפית בווינגייט, באתר nrg‏, 8 במאי 2012
↑  טל וולק, ‏גמר חשבון: העלות הסופית של בריכת וינגייט - 95 מיליון שקל, באתר גלובס, 13 באוגוסט 2014
ג'וואד אל-יאמיק

ג'וואד אל-יאמיק (בערבית: جواد الياميق; נולד ב-29 בפברואר 1992) הוא כדורגלן מרוקאי המשחק בעמדת הבלם באל-ווחדה מכה.
קריירת מועדונים

אל-יאמיק התחיל את הקריירה שלו במחלקת הנוער של אולימפיק ח'וריבגה. כבר מגיל צעיר התלבט והצטרף לקבוצה הבוגרת בשנת 2011.
בקיץ 2016 אל-יאמיק חתם ברג'א קזבלנקה. בעונתו היחידה במועדון רשם 34 הופעות בליגה, כבש 2 שערים והיה שותף לזכייה בקופה דה ת'רון.
ב-28 בינואר 2018 חתם בגנואה מהסרייה א' והושאל מיידית לפרוג'ה מהסרייה ב'. ב-29 בינואר 2020 הושאל לריאל סרגוסה מהליגה הספרדית השנייה.
ב-24 בספטמבר 2020 חתם לארבע שנים בריאל ואיאדוליד מליגת העל הספרדית. ב-30 בספטמבר ערך את הופעת הבכורה שלו בקבוצה בהפסד 1-0 לריאל מדריד. ב-31 באוקטובר 2021 הבקיע את שער הבכורה שלו בקבוצה בניצחון 0-2 נגד אייבר.
ב-15 באוגוסט 2023 חתם באל-ווחדה מכה מליגת העל הסעודית.
קריירה בינלאומית

ב-16 בינואר 2016 אל-יאמיק ערך את הופעת הבכורה שלו בנבחרת מרוקו בתיקו 0-0 נגד גבון במסגרת מוקדמות אליפות האומות האפריקאיות. ב-18 באוגוסט 2017 הבקיע את שער הבכורה שלו בנבחרת בניצחון 1-3 נגד מצרים.
אל-יאמיק נכלל בסגל הנבחרת לקראת מונדיאל 2022.
תארים

קופה דה ת'רון: 2015
קופה דה ת'רון: 2017
אליפות האומות האפריקאיות: 2018
ג'וואד נקונם

ג'וואד נקונם (בפרסית: جواد نکونام; נולד ב-7 בספטמבר 1980) הוא כדורגלן עבר איראני ששיחק בעמדת הקשר וכיום מאמן את פולאד.
קריירת מועדונים

נקונם התחיל את הקריירה שלו במחלקת הנוער של פאס טהראן עמה גם שיחק בליגת האלופות האסיאתית. בקיץ 2005 חתם לחמישה חודשים באל-ווחדה מליגת העל של איחוד האמירויות הערביות תמורת מיליון דולר. בינואר 2006 חתם בשארג'ה כאשר הוא דחה הצעות מפ.צ. קייזרסלאוטרן וטוטנהאם הוטספר.
לאחר מונדיאל 2006 עורר עניין בקרב מועדונים אחרים באירופית כמו הרטה ברלין ואולימפיק ליון, אך בסופו של דבר חתם לשנתיים באוססונה עם אופציה לשנה שלישית וסעיף שחרור של 5 מיליון אירו, ובכך הפך לכדורגלן האיראני הראשון שמשחק בלה ליגה. ב-22 בפברואר 2007 כבש בדקה ה-120 במסגרת 32 האחרונות של גביע אופ"א במשחק נגד ז'ירונדן דה בורדו שהיה גם שער הניצחון. ב-14 באוגוסט 2007 נקונם סבל מקרע ברצועה הצולבת הקדמית ונעדר כשמונה חודשים מהמגרשים. ב-24 בנובמבר 2007 חתם לשלוש שנים נוספות במועדון עם סעיף שחרור של 5 מיליון אירו. ב-31 באוגוסט 2008 הבקיע בפנדל בתיקו 1-1 נגד ויאריאל שהיה גם שער הבכורה שלו אוססונה בעונה זו. באותה עונה כבש 8 שערים והיה סגן מלך שערי הקבוצה באותה עונה אחרי וולטר פנדיאני.
ב-21 ביולי 2012 נקונם חזר לאיראן וחתם באסתקלאל טהראן תמורת 1.5 מיליון דולר ובכך הפך לכדורגלן היקר בהיסטוריה של ליגת העל האיראנית. ב-28 בנובמבר הבקיע את שער הבכורה שלו במועדון בהפסד 2-1 לפולאד. ב-5 במאי 2013 הבקיע נגד אותה יריבה את שער האליפות של המועדון.
ב-14 בינואר 2014 חתם לארבעה חודשים במועדון ספורט כווית.
ב-4 באוגוסט 2014 חזר לקדנציה שנייה באוססונה ששיחקה אז בליגה הספרדית השנייה.
ב-6 ביולי 2015 חתם בסאיפה וב-21 בינואר 2016 חתם באל-ערבי הקטרית.
ביולי 2016 הודיע על פרישה מכדורגל.
קריירה בינלאומית

ב-12 בינואר 2000 נקונם ערך את הופעת הבכורה שלו בנבחרת איראן בניצחון 1-2 נגד אקוודור. עד מהרה נקונם הפך לשחקן הרכב בנבחרת וב-17 ביוני 2004 הבקיע את שער הבכורה שלו בנבחרת בניצחון 0-4 נגד לבנון. נקונם הורחק במשחק השני של מונדיאל 2006 נגד פורטוגל לאחר שקיבל כרטיס צהוב שני.
ב-26 במרץ 2015 שבר את שיא ההופעות בנבחרת בניצחון 0-2 נגד צ'ילה כאשר רשם את הופעתו ה-149 בנבחרת. 5 ימים לאחר מכן ערך את הופעתו האחרונה בנבחרת. לזכותו של נקונם 39 שערים בנבחרת והוא השתתף עמה ארבע פעמים בגביע אסיה בכדורגל ופעמיים בגביע העולם בכדורגל.
תארים

ליגת העל האיראנית: 2003/2004
ליגת העל האיראנית: 2012/2013
הגביע הכוויתי: 2013/2014
אליפות מערב אסיה: 2004
גביע חפזי: 2020/2021
הסופר קאפ האיראני: 2021
בנזילפניצילין

| --- | --- |

 
 שם IUPAC
 (2S,5R,6R)-3,3-Dimethyl-7-oxo-6-(2-phenylacetamido)-4-thia-1-azabicyclo[3.2.0]heptane-2-carboxylic acid
 שמות מסחריים בישראל
 פניצילין G סודיום
 נתונים כימיים
 כתיב כימי:  C16H18N2O4S 
 מסה מולרית:  334.39
 נתונים פרמוקוקינטיים
 מטבוליזם:  כבדי
 זמן מחצית חיים:  30 דקות
 הפרשה:  כלייתית
 בטיחות
 מעמד חוקי:  תרופת מרשם
 קטגוריית סיכון בהריון:  קטגוריית סיכון A (אוסטרליה), קטגוריית סיכון B 
 דרכי מתן:  תוך-ורידי, תוך שרירי
 מזהים
 קוד ATC:  S01AA14, J01CE01 
 מספר CAS:  61-33-6
 PubChem:  5904
 ChemSpider:  5693
 
בנזילפניצילין (Benzylpenicillin), או פניצילין G‏ (Penicillin G), הוא תרופה אנטיביוטית ממשפחת הפניצילין. התרופה, אשר נמצאת ברשימת התרופות החיוניות של ארגון הבריאות העולמי, משמשת נגד זיהומים הנגרמים מחיידקים גראם-חיוביים, חיידקים אל-אווירניים, נקדים גראם-שליליים מסוימים, כגון Neisseria, וחיידקים סלילוניים.
בנזילפניצילין היה הפניצילין המקורי אשר התגלה על ידי אלכסנדר פלמינג בשנת 1929 והופק מהפטרייה Penicillium notatum (לימים שונה שמה ל-Penicillium chrysogenum). הוא מסווג כפניצילין טבעי, עם שייר R של בנזיל, וככל התרופות האנטיביוטיות ממשפחת הפניצילין, הוא מכיל טבעת בטא לקטמית המעכבת את האנזים טרנספפטידאז בבניית דופן התא החיידקי. בנזילפניצילין חשוף לפעילות של פניצילינאז, אנזים בטא לקטמאז הגורם להידרוליזה של הטבעת הבטא לקטמית, ולכן הוא אינו פעיל נגד מתגים גראם-שליליים ונגד זנים של נקדים גראם-חיוביים המייצרים פניצילינאז.
שימושים קליניים

בנזילפניצילין משמשת לטיפול בזיהומים שונים, ובכלל זה זיהומים הנגרמים מנקדים גראם-חיוביים, כגון Streptococcus pyogenes ומזנים רגישים לפניצילין של Streptococcus pneumoniae ו-Staphylococcus aureus. כמו כן, התרופה משמשת לטיפול בדלקת קרום המוח הנגרמת מ-Neisseria meningitidis, עגבת מוחית ודיפתריה, וכן זיהומים של חיידקים אל-אווירניים שונים.
המינון המקובל במבוגרים הוא 12–24 מיליון יחידות ביממה, הניתנים במנות כל 4–6 שעות. בילדים המינון המקובל הוא 100–300 אלף יחידות לקילוגרם גוף ליממה הניתנים גם כן במנות כל 4–6 שעות. באנשים עם אי-ספיקת כליות נדרשת התאמת המינון לתפקוד הכלייתי.
בנזילפניצילין משמש גם לטיפול מניעתי של הישנויות של קדחת שיגרונית ולמניעת העברה בזמן הלידה של Streptococcus agalactiae‏ (GBS) מן האם ליילוד.
מבנה כימי

בנזילפניצילין בנוי מחומצה 6-אמינופניצילנית שאליה מחובר בנזיל כשייר צדדי. חומצה 6-אמינופניצילנית היא תרכובת אורגנית הבנויה משתי טבעות: המרובעת היא טבעת בטא לקטם, טבעת אמידית המכילה ארבעה אטומים,שהיא האתר הפעיל של התרופה המעכב את פעילות הטרנספפטידאז של החיידק, ואילו המחומשת הצמודה אליה היא תיאזולידין, שאליה קשורה קבוצת קרבוקסיל ושתי קבוצות מתיל.
מנגנון פעולה

מנגנון הפעולה של בנזילפניצילין, כמו גם של יתר הפניצילינים, נובע מעיכוב האנזים טרנספפטידאז על ידי הטבעת הבטא לקטמית. תפקידו של אנזים זה, שגם משמש חלבון קושר פניצילין (PBP), הוא לקשר בין יחידות הפפטידוגליקן הבונות את דופן התא החיידקי ומייצבות אותה. עיכוב בניית הדופן חושף את התא החיידקי ללחצים אוסמוטיים, ולבסוף לפירוקו.
פרמקוקינטיקה

בנזילפניצילין אינו יציב בסביבה חומצית, דבר שאינו מאפשר ספיגה מספקת שלו במתן פומי. לכן התכשירים הקיימים ניתנים בצורת מלח נתרן או אשלגן בעירוי תוך-ורידי או בזריקה תוך-שרירית. מאחר שבזריקה תוך-שרירית הבנזילפניצילין מתפרק במהרה, הוא ניתן יחד עם פרוקאין או בנזתין, דבר המאפשר שחרור מושהה של התרופה לזרם הדם. מתן עם פרוקאין מאפשר רמות טיפוליות ברקמות למשך 24 שעות, ואילו במתן עם בנזתין ניתן לזהות רמות בנזילפניצילין בדם גם אחרי שלושה שבועות.
בדם כ-60% מהתרופה נישא על ידי חלבונים, ובפרט אלבומין. כאשר התרופה קשורה לאלבומין, היא אינה פעילה נגד חיידקים, אך זהו תהליך הפיך. חדירותה לרקמות גבוהה. התרופה מופרשת בכליה, אולם גם עוברת מטבוליזם בשיעור של כ-20%, וזמן מחצית החיים שלה עומד על כ-40 דקות. באנשים עם אי-ספיקת כליות מתקדמת, זמן מחצית החיים מתארך ל-6–10 שעות.
תופעות לוואי

כבכל פניצילין, אלרגיה לבנזילפניצילין היא תופעת לוואי נפוצה, אשר טווח הביטוי שלה נע בין פריחה לאנפילקסיס. מבין הפניצילינים, בנזילפניצילין נמצא שכיח יותר באלרגיה הקשורה במנגנון IgE (אנפילקסיס וחרלת) ובתגובות אחרות המתווכות על ידי מערכת החיסון, כגון אנמיה המוליטית ומחלת הנסיוב הזר.
מינונים גבוהים של פניצילין, ובפרט בנזילפניצילין כאשר ניתן במינון של מעל 40 מיליון יחידות ביממה, עלולים לגרום לפרכוסים מיוקלוניים. פגיעה בפינוי הכלייתי של התרופה עלולה להביא להצטברות שלה ולפרכוס במינונים נמוכים יותר.
תופעות לוואי נוספות המשותפות למשפחת הפניצילין כוללות היפוקלמיה, דלקת כליות אינטרסטיציאלית, נויטרופניה ודלקת מעי מקלוסטרידיואידס דיפיצילה.
ראו גם

פנוקסימתילפניצילין
ברינקס

| --- | --- |


רכבים של החברה, בגן הטכנולוגי מלחה
 נתונים כלליים
 בורסה:  הבורסה לניירות ערך בניו יורק (5 במאי 2003–BCO) 
 תקופת הפעילות:  1859–הווה (כ־165 שנים) 
 מיקום המטה:  מחוז הנריקו 
 ענפי תעשייה:  לוגיסטיקה 
 שווי שוק:  4.80 מיליארד דולר (10 באוקטובר 2024)
 הכנסות:  3,942,000,000 דולר אמריקאי (נכון ל־2013) 
 רווח תפעולי:  171,700,000 דולר אמריקאי (נכון ל־2013) 
 רווח:  56,800,000 דולר אמריקאי (נכון ל־2013) 
 הון עצמי:  408,000,000 דולר אמריקאי (נכון ל־2011) 
  
 www.brinks.com
 
ברינקס (אנגלית: The Brink's Company;‏ NYSE: BCO) היא חברה בינלאומית העוסקת בשירותי אבטחה. משרדי ברינקס הראשיים נמצאים בריצ'מונד, וירג'יניה, בארצות הברית, ולחברה סניפים ב-53 מדינות בעולם. על פי דיווחי החברה, ב-2013 הועסקו אצלה 70,000 עובדים, ומחזורה הכספי הכולל היה כ-3.9 מיליארד דולר. ברינקס מזוהה בציבור עם המכוניות המשוריינות המובילות מזומנים בין סניפי בנקים ומוסדות פיננסיים. הובלת מזומנים מתבצעת בליווי מאבטחים חמושים בתוך כספת ברכב משוריין. ברכב מותקנים אמצעי אבטחה נוספים כמו מצלמות, סנסורי GPS למיקום ומעקב, תקשורת אלחוטית ואמצעים נוספים.
פעילות

ברינקס מספקת שירותי אבטחה לבנקים, קמעונאים, ממשלות ותכשיטנים. עסקיה, שהוקמו בשנת 1859 על ידי פרי ברינק בשיקגו, אילינוי, התפתחו משירותי תחבורה משוריינים מקומיים לאספקת שירותי לוגיסטיקה פיננסית לארגונים ותחבורה מאובטחת בינלאומית. בתחילת דרכה סיפקה שירות בידי כרכות רתומות לסוסים, מאבטחות בידי אקדוחנים, וזכתה להצלחה רבה עקב חולשת משטרת שיקגו, ושליטת העולם התחתון בעיר.
בשנת 1960 החלה ברינקס לראשונה לפעול מחוץ לארצות הברית, שפתחה חברת בת בצרפת.
בשנת 1962, ברינקס נרכשה על ידי חברת "פיטסטון", שעיקר פעילותה הייתה כרייה ושיווק פחם. ברלינגטון אייר אקספרס נרכשה בשנת 1982. חטיבת האבטחה הביתית של ברינקס החלה לפעול בשנת 1983. "פיטסטון" מכרה את נכסי הפחם שלה בשנות האלפיים ושם החברה כולה שונה לברינקס. גם חטיבת האבטחה הביתית של החברה נמכרה באותה עת.
חלק ניכר מהעסקים של ברינקס מתנהל מחוץ לארצות הברית, כש-82% מהכנסות של 3.9 מיליארד דולר בשנת 2013 היו מחוץ לארצות הברית.
בינואר 2012 רכשה ברינקס את חברת "Kheops", ספקית תוכנות לוגיסטיות ושירותים נלווים בצרפת, תמורת כ-17 מיליון דולר. רכישה זו העניקה לחברה שליטה בשוק התוכנות המשמשות לפעולות ניהול מזומנים והעברת כספים בצרפת.
בינואר 2013 רכשה את חברת Rede Transacoes Eletronicas Ltda מברזיל, תמורת כ -26 מיליון דולר. Redetrel מפיצה מוצרים בכרטיסי תשלום מראש, כולל זמן אוויר לטלפונים סלולריים, ומחזיקה ברשת של כ-20,000 נקודות מכירה קמעונאיות ברחבי ברזיל. רשת ההפצה החזקה שלה השלימה את עסקי התשלומים הקיימים של ברינקס, ePago, להם פעילות בברזיל, מקסיקו, קולומביה ופנמה.
בפברואר 2020, רכשה את רוכשת את פעילות שירותי הבלדרות המאובטחת וניהול מזומן של המתחרה, חברת G4S, תמורת 860 מיליון דולר.
פעילות בישראל

ברינקס ישראל בע"מ הוקמה בשנת 1965 כחברה בבעלות משותפת של ברינקס העולמית (70%), החברה להשקעות של בנק לאומי (10%), החברה להשקעות של בנק דיסקונט (10%) ובנק הפועלים (10%), במטרה לספק שירותי הובלה משוריינת לכספים ודברי ערך, טיפול במזומנים, שירותי מוקד ושרותי אחסון. המנהל הראשון של הפעילות בישראל היה יעקב (ישקה) לבשטיין אליאב. בשנת 1966 החלה החברה לתת שירות להרקת מדחנים ממזומן בתל אביב, וגם החלה לספק שירות לאיסוף פדיון מכירת כרטיסים עבור ההתאחדות לכדורגל.
לאחר מלחמת ששת הימים נשכרה החברה לספק שירות ברצועת עזה על ידי הממשל הצבאי הישראלי.
בסוף שנת 1968 החלה לתת שירות למשרד הדואר ובורסת היהלומים הישראלית.
בשנת 1975 מונה דוד שומרון למנכ"ל החברה בישראל. הוא נשאר בתפקיד עד 1989.
בסוף שנת 1990 פתחה ברינקס סניף ראשון ביפן, במטרה לשרת יהלומנים ישראלים ולספק להם שירותי בלדרות מאובטחת של משלוחים.
בינואר 1999 עבר מטה החברה בישראל לבניין בן חמש קומות ברחוב יגאל אלון.
ביולי 2002 הורשעה החברה ומנכ"לה מיכאל כהנוב בחמישה אישומים על חוק ההגבלים העסקיים והוטל עליו עונש של עבודות שירות לתקופה של חמישה חודשים וקנס בשיעור של 100 אלף שקל, במסגרת הסדר טיעון. החברה הורשע בהקמת קרטל לא חוקי בענף שילוח היהלומים והסדרי תיאום מחירים בחלוקת שוק עם מתחרה בענף, חברת מלכה-עמית. החברה עצמה נקנסה בסכום של במיליון שקל.
בשנת 2005 רכשה החברה מערכת איתור, שליטה ובקרה לכלי הרכב שלה מחברת "רב בריח איתור לווייני".
בינואר 2020 מונה ישי צוויקל לנשיא ברינקס ישראל, לאחר שמילאה שורה של תפקידים בכירים בחברה העולמית.
מקרי שוד

שרותי ההובלה של ברינקס בישראל ובעולם, עלו לכותרות לאחר מספר מעשי שוד:
ביוני 1970, שודדים פתחו באש מתת־מקלעים, אחרי שחטפו שק ובו 37,000 ל"י במזומן מעובד החברה בשוק הסיטונאי בתל אביב.
באוקטובר 1971 נרצח בתל אביב במהלך שוד עובד החברה, וברצח הואשם עמוס אוריון. אוריון נדון למאסר עולם, אך שוחרר מוקדם מהכלא לאחר ספקות שהועלו לגבי מעורבותו ברצח, בעקבות חקירה מחדש עליה הורה היועץ המשפטי לממשלה אהרון ברק.
ביוני 1990, שק ובו 170 אלף שקל נחטף מידיהם של שני מאבטחי חברת ברינקס, בכניסה לסניף הדואר המרכזי ברחוב יפו בירושלים. שני השודדים דחפו את שני המאבטחים, שנפלו על הרצפה, נטלו שק כסף, נכנסו בריצה אל סניף הדואר, חצו במהירות מסדרון ויצאו מצידו השני של הסניף.
באוגוסט 2003, אילן קופרמן-סגל, שעבד בחברת ברינקס ישראל כנהג מכונית משוריינת, גנב ממנה 4.7 מיליון ש"ח שלא נתגלו מעולם. הוא נידון ל-9 שנות מאסר.
בדצמבר 2004, נרצח מאבטח של החברה בעת שוד בעיר טירה, בו נשדדו שלושה מיליון שקל שהובאו בשקים לבנק הפועלים בעיר. המשטרה עצרה חמישה חשודים מעזה בשוד וברצח.
הערות שוליים

↑  א ט, משיקאגו תצא תורה, קול העם, 21 באוקטובר 1964
↑  מובילי הכספים של ברינקס לארץ, דבר, 1 ביולי 1964
↑  שירות כלכליסט, ברינקס העולמית רוכשת את פעילות G4S תמורת 860 מיליון דולר, באתר כלכליסט, 27 בפברואר 2020
↑  סניף חברת "ברינקס" בישראל, הַבֹּקֶר, 30 במרץ 1965
↑  רימונים ו"שדגם" להכנת הלירה, "העולם הזה", גיליון 1751 מ-24 במרץ 1971, עמוד 22
↑  הרקת מדחנים  בת"א יפו ע"י חברת "ברינקס", מעריב, 25 באוקטובר 1966
↑  פדיון הכרטיסים נאסף אתמול במכונית משווריינת, מעריב, 8 בדצמבר 1966
↑  הקופות של ששת הבנקים בעזה - נמצאו ריקות, מעריב, 23 ביוני 1967
הוחל בהחלפת כסף מצרי ברצועה, למרחב, 7 בפברואר 1968
↑  ,יהלומי הכתר' יוצגו בר"ג, על המשמר, 10 באוקטובר 1968
סידורי בטחון לאבטחת כספים בבתי הדואר, על המשמר, 1 באוגוסט 1968
↑   עופר אדרת, שודד הבנקים המחתרתי, שהיה למנכ"ל ברינקס, באתר הארץ, 31 בדצמבר 2020
↑  אלעזר לוין, ברינקס תפתח סניף ראשון ביפן בלחץ יהלומנים, חדשות, 24 באוקטובר 1990
↑  ברינקס תשלם 15.75 דולר למ"ר ביגאל אלון, באתר גלובס, 25 בינואר 1999
↑  אמיר הלמר, ביהמ"ש הטיל קנס של מיליון שקל על חברת ברינקס שהורשעה בעבירות קרטל, באתר TheMarker‏, 18 ביולי 2002
↑  מאת אליסה אודנהיימר, מנהל חברת שילוח היהלומים מלכה עמית הורשע בעבירות קרטל ונקנס ב-100 אלף ש', באתר הארץ, 6 ביולי 2001
↑  שמואל דקלו, ‏הסדר טיעון: חב' שילוח היהלומים ברינקס ישראל נקנסה במיליון שקל, באתר גלובס, 18 ביולי 2002
↑  הדס מנור, ‏רב בריח איתור לווייני תספק מערכות לכלי רכב של ברינקס, באתר גלובס, 16 במרץ 2005
↑  ליאת רון, ‏"ב-15 במרץ 2020 נמשך הכי הרבה כסף מזומן בישראל אי פעם. הייתה היסטריה", באתר גלובס, 3 ביולי 2021
↑  יהושע כהנא, שודדים פתחו באש מתת־מקלעים אחרי שחטפו שק ובו 37000 ליי במזומן, מעריב, 18 ביוני 1970
↑  עמוס אוריון נאשם ברצח דב ליבנה, מעריב, 10 בדצמבר 1971
↑  רוצח איש "ברינקס" נידון למאסר עולם, על המשמר, 12 בינואר 1973
↑  החקירה הסודית, מעריב, 24 בספטמבר 1980
↑  דורון מאירי, לעיני עשרות נשדד שק עם 170 אלף שקל ממאבטחי "ברינקס", חדשות, 14 ביוני 1990
↑  דוד חיון, עירן פארב וקרן צוריאל-הררי, ‏נהג בברינקס, שהתחזה לאחר, ברח עם 7 מיליון שקלים שהסיע במשאית, באתר גלובס, 19 באוגוסט 2003
עתי"ם, ‏הוארך ב-7 ימים מעצר קופרמן-סגל החשוד בגניבת 4.7 מיליון ש' מברינקס, באתר גלובס, 25 באוגוסט 2003
↑  דוד רטנר, גנב ה"ברינקס" ל-9 שנים בכלא, ויקבל עוד 3 אם לא יחזיר הכסף, באתר הארץ, 29 ביולי 2004
↑  שירות גלובס, ‏מאבטח בכיר בברינקס נהרג ומאבטח נוסף נפצע במהלך שוד סמוך לסניף בנק בטירה, באתר גלובס, 6 בדצמבר 2004
↑  רוני זינגר, המשטרה: נתפסו רוצחי מאבטח "ברינקס", באתר הארץ, 28 בינואר 2005
מטה חברת ברינקס ישראל בתל אביב
רכב ברינקס עם מצלמת אבטחה
ברנדון דאסי

| --- | --- |
אין תמונה חופשית
 לידה:  19 באוקטובר 1989 (בן 34) מחוז מניטווק, ארצות הברית 
 מדינה:  ארצות הברית 
 השכלה:  Mishicot High School 
 
ברנדן ריי דאסי (באנגלית: Brendan Ray Dassey; נולד ב-19 באוקטובר 1989) הוא אמריקאי שהורשע בגיל 16 בהשתתפות ברצח מדרגה ראשונה, השחתה של גווייה ותקיפה מינית מדרגה שנייה במניטובוק (אנ'), ויסקונסין. הוא נידון למאסר עולם, עם האפשרות המוקדמת ביותר לשחרור על תנאי בשנת 2048. חקירתו והודאתו שלגביהן חזר בו במשפט תרמו רבות להרשעתו. חלקים מהן הוצגו בסדרה התיעודית של נטפליקס, "לעשות רוצח" אשר בחנה את החקירה, ההעמדה לדין ומשפטם של דאסי ודודו, סטיבן אייברי, שהורשעו ברצח הצלמת תרזה הלבך ב-31 באוקטובר 2005.
חיים מוקדמים

ברנדון ריי דאסי נולד לברברה ופיטר דאסי במחוז מנטיווק ויסקונסין. יש לו שלושה אחים ואח למחצה. הוריו התגרשו וברנדון עבר לגור עם אמו ואחיו בנכס משפחתי גדול, הקשור למגרש הגרוטאות של משפחת אייוורי בעיר הנקראת טו ריברס, גם היא בוויסקונסין. סבו וסבתו מצד האם, כולל סטיבן אייברי, התגוררו גם הם בנכס.
בעת הגשת כתב האישום שלו, דאסי היה תלמיד כיתה י"ב, מנת המשכל שלו בדירוג IQ נמוך והוא למד בכיתה לחינוך מיוחד. את דאסי תיארו כצעיר שקט ומופנם אשר גילה עניין בהיאבקות, חיות, ומשחקי וידאו. לפני המקרה הזה, הוא לא היה מוכר למשטרה.
רצח טרזה הלבך

טרזה הלבך נולדה ב-22 במרץ 1980, בקוקונה, ויסקונסין, דווחה כנעדרת על ידי הוריה ב-3 בנובמבר 2005. ב-31 באוקטובר 2005 ביקרה בחצר הגרוטאות של משפחת איוורי במחוז מנטיווק, זה היה היום האחרון בו נראתה בחיים.
ב-10 בנובמבר 2005, נערכו במקום חיפושים, בעקבות גילוי הרכב שלה, בשטחם של משפחת אייברי. השריף של מחוז קלומט, מצא במקום שרידים של גופתה החרוכה של הלבך בנוסף לטלפון הסלולרי שלה, לוחיות הרישוי ומפתח מכוניתה.
ב-15 בנובמבר, לאחר שדם של סטיבן אייברי נמצא במכוניתה, הוא הואשם בחטיפה ורצח של הלבך, השחתת גווייה והשמדה בלתי חוקית של כלי נשק.
במהלך החקירה, דאסי, שהיה האליבי של אייברי, עבר סדרה של חקירות. החקירות התנהלו ללא עורך דין או הורה, על אף שדאסי ואמו הסכימו להן. במהלכן החוקרים הבטיחו לדאסי הבטחות שווא תוך שימוש בטכניקות חקירה מאושרות. בזמן שנחקר, הודה דאסי בפירוט על היותו שותף במקרה האונס הרצח וההתעללות בגופתה של הלבך. הודאתו תוארה מאוחר יותר כ"בלתי רצונית בעליל מבחינה חוקתית", על ידי שופט אמריקאי.
דאסי נעצר והואשם ב-1 במרץ 2006, בהשתתפות ברצח מדרגה ראשונה, תקיפה מינית והשחתת גווייה. התובע המיוחד, קן קראץ (אנ'), ערך מסיבת עיתונאים גדולה על שני המקרים, דן בהאשמות נגד אייברי ודאסי וקרא את התמליל של הודאתו של דאסי. האירוע היה מכוסה בצורה נרחבת על ידי טלוויזיה ועיתונים.
מאוחר יותר דאסי חזר בו מהודאתו במכתב ששלח לשופט שערך את משפטו. הוא אמר שהוא קיבל את רוב הרעיונות שלו מתוך ספר.
רצח טרזה הלבך > חקירה

דאסי נחקר ארבע פעמים במשך 48 שעות, כולל שלוש פעמים במסגרת של 24 שעות ללא נציג משפטי, הורה או מבוגר אחר. תחילה הראיון נערך ב-6 בנובמבר בבקתה המשפחתית בקריביץ. דאסי נחקר באמצעות טכניקת רייד (אנ'), אשר פותחה על מנת לאפשר ולעודד קציני אכיפת חוק להשתמש בטקטיקות אשר ילחצו על חשודים להודות. דאסי הוערך קלינית כאדם מאוד קל לשכנוע, עובדה זו הופכת אותו לחשוד שמתרצה בקלות רבה יותר ויכולה בסופו של דבר להוביל לתוצאות חקירה לא נאותות כגון הודאות שווא.
דאסי חזר מהודאתו והודיע על כך לסנגורו. מאוחר יותר הוא האשים את הסנגור הראשון שלו בכך ששיתף פעולה עם התביעה כדי לגרום לו להודות באשמה על מנת שיעיד נגד אייברי. הסנגור הוחלף. סדרת "נטפליקס" "להפוך אדם לרוצח" (2015), המתעדת את משפטם של דאסי ואייברי, יצרה דיאלוג גלובלי סביב הרשעות לא חוקיות, הודאות כפויות, חקירת קטינים ורפורמה בתחום הפלילי.
רצח טרזה הלבך > המשפט

המשפט של דאסי התחיל ב-16 באפריל 2007 עם חבר מושבעים ממדינת דיין שבוויסקונסין וארך תשעה ימים.
עורך הדין שמונה בתחילה, לן קצ'ינסקי, הוסר מהתיק על ידי בית המשפט ב-26 באוגוסט 2006 כתוצאה מהחלטתו לא להופיע במהלך החקירה שהתרחשה ב-13 במאי ולהניח לברנדון להיחקר פעם נוספת ללא עורך דין או מבוגר נוסף עימו. הוא הוחלף על ידי שני פרקליטים ציבוריים.
חבר המושבעים דנו במשך ארבע שעות ולבסוף מצאו את דאסי אשם ברצח מדרגה ראשונה, אונס והתעללות בגופה. למרות היותו בן 17 בלבד במהלך המשפט, דאסי נשפט כמבוגר והמגבלות השכליות שלו נחשבו ללא רלוונטיות ולא זכו להתייחסות. הוא נידון למאסר עולם עם אפשרות לשחרור על תנאי ב-2048.